Rikunarita-ORG/Wikinium huggingface dataset:
# 明懿文太子

懿文太子像
**明懿文太子標**，**朱**氏，諱**標**，太祖嫡長子也，生母孝慈高皇后馬氏。

元至正十五年，生於太平陳迪家。二十四年，朱元璋為吳王，立為世子，師名儒宋濂。

明洪武元年，朱元璋立國稱帝，立嫡長子朱標為皇太子，頗愛之，遂詔令左丞李善長得兼太子少師、右丞徐達兼太子少傅、中書平章錄軍國重事常遇春兼太子少保。逢太祖出征，太子監國。

十年，各政事奏令均由太子處分，復呈太祖，以磨練政務。

二十五年，自秦中視察返京，患病，先太祖而薨，未即皇位，諡曰懿文太子。葬於南京明孝陵東側。

嫡子惠帝允炆立，追諡為孝康皇帝，廟號興宗。

靖難變，其弟燕王棣為清君側揮師入京師，復稱懿文太子。

## 據

* 《明太祖實錄》卷二十六
* 《明史》卷一百一十五
# 唐睿宗

| 唐睿宗 |
| --- |
|  |
| **名諱** | **李旦** |
| **生卒** | 龍朔二年至開元四年 |
| **在位** | 文明元年至載初二年 景雲元年至先天元年 |
| **政權** | 唐 |
| **廟號** | 睿宗 |
| **諡號** | 玄真大聖大興孝皇帝 |
| **陵墓** | 唐橋陵 |
| **先君** | 兄唐中宗（一祚） 姪唐殤帝（二祚） |
| **嗣君** | 母武則天（一祚） 子唐玄宗（二祚） |
| 年號 |
| 文明、光宅、垂拱、永昌、載初 景雲、太極、延和、先天 |

**唐睿宗**，諱**旦**，初名**旭輪**，唐高宗第八子，母為則天順聖皇后。

## 生平

### 早年、一祚

帝生於龍朔二年六月。始封殷王，歷徙豫、冀、相王。初名旭輪，至徙封冀王時去「旭」字。儀鳳三年，遷洛州牧，改名旦，復封豫王。

嗣聖元年，武太后廢中宗為廬陵王，立帝為皇帝，改元文明。然政事皆決於太后，帝居於東宮，徒具虛名，仍由太后臨朝稱制。

### 降為皇嗣

天授元年，太后稱尊號，建國號曰周，降帝為皇嗣，賜姓武氏，令依舊名輪，其具儀一比皇太子。聖曆元年，中宗自房陵還，帝數稱疾不朝，固請讓位於中宗。則天遂立中宗為皇太子，復封帝為相王，改名旦。神龍元年，以誅張易之昆弟功，進號安國相王，拜太尉。其年立為皇太弟，固辭不受。

### 復辟、禪位

景龍四年夏六月，中宗崩，韋庶人臨朝，引用其黨，潛謀危害。庚子夜，臨淄王隆基與太平公主等舉義兵入北軍，誅韋氏黨與。辛丑，帝挾少帝重茂御安福門樓慰諭百姓。未幾，諸王公百僚咸以國家多難，請帝即位；少帝遂遜於別宮。帝即皇帝位，大赦天下，改元景雲。

在位三年，至延和元年八月，帝傳位於皇太子隆基，自稱太上皇。誥曰：自今後軍國刑政一事以上，並取皇帝處分。

### 駕崩

開元四年夏六月甲子，太上皇崩於百福殿，時年五十五。秋七月，上尊諡曰大聖真皇帝，廟號**睿宗**。冬十月，葬於橋陵。天寶十三載二月，改諡**玄真大聖大興孝皇帝**。

## 據
# 余炳賢

| 余炳賢 |
| --- |
| 生 |
民國六十四年五月十五日 中華民國臺灣省臺中市 |
| 歿 |
二零一二年七月六日 中華人民共和國北京市 |
| 國 |
中華民國 |
| 親戚 |
弟：余俊賢 |

**余炳賢**者，臺灣臺中人也，事演藝，多爲仿摹，嘗飾謝長廷、謝公秉、惠特妮·休斯頓、蔡琴、蕭亞軒、蔡依林、王心凌、陳文茜、利菁。
# 魯

春秋魯處東方，見迫於強齊
戰國魯僅餘曲阜地，復為楚所亡
**魯**，周諸侯也。姬姓侯爵，出自周文王第四子周公旦，旦佐文武成王，有大勳勞於天下，成王命為太宰，食邑扶風雍縣，東北之周城，號宰周公，留相天子，主自陝以東諸侯，乃封其長子伯禽於曲阜，地方七百里，分以寶玉、大弓，而俾侯于魯，以輔周室。伯禽父為魯公，子考公酋，酋六世孫，曰惠公弗皇。惠公生隱公息姑，隱公之元年，當平王四十有九年，而春秋始作。其後二百四十有二年，於哀公蔣之十四年，西狩獲麟，而下九君二百三十三年，至頃公讎為楚考烈王所滅，遷為家人。享國八百年，凡三十四主。

## 魯君及夫人諡

周公，名旦。《索隱》曰：諡文見《國語》。唐武氏追封為褒德王，宋真宗追封為文憲王。

旦子伯禽，號魯公，無諡。

伯禽子酉，諡考公。

酉弟熙，諡煬公。

熙子宰，諡幽公。

宰弟㵒，弒兄而立，諡魏公。

㵒子擢諡厲公。

擢弟具諡獻公。

具子濞諡真公。

濞弟敖諡武公。

敖子戲諡懿公。

戲兄伯御，弒弟自立。宣王討其罪而誅之，故無諡。

戲弟稱諡孝公。

稱子不湟，一云弗湟，諡惠公。

繼室諡聲子，惠公元妃孟子，無諡。先惠公死，不得從公諡也。繼室諡聲子，聲諡子氏也。

不湟子息姑諡隱公。

息姑弟軌，一名允，弒兄而立，諡桓公。

夫人諡文為文姜。

軌子同諡莊公。

夫人諡哀，為哀姜妾，諡成，為成風。

同子啟方，一名開，諡閔公。

開弟申諡僖公。

夫人諡聲為聲姜。

申子興諡文公。

夫人諡哀為哀姜妃，諡敬為敬嬴。

興子俀諡宣公。

夫人諡穆為穆姜。

俀子黑肱諡成公。

夫人諡齊為齊姜妾，諡定為定姒。

黑肱子午諡襄公。

夫人諡缺妾，諡齊為齊，歸其姊，諡敬，為敬歸。

午子裯諡昭公。

夫人諡缺。

裯弟宋諡定公。

夫人諡定為定姒。

宋子蔣諡哀公。

蔣子寧諡悼公。

寧子嘉諡元公。

嘉子衍，一名顯，諡穆公。

顯子奮諡共公。

奮子屯，一名毛，諡康公。

屯子偃諡景公。

偃子叔，一云旅，諡平公。

旅子賈諡湣公（一作文）。

賈子讎諡頃公。

楚考烈王亡魯，國不復立。

自哀公而下，夫人諡皆無考。

## 據

* 宋胡安國《春秋諸國興廢說》
* 清陳夢雷《古今圖書集成》，經濟彙編禮儀典·諡法部·彙考·魯君及夫人諡
# 周勃

**周勃**，沛人，以織薄曲爲生，常以吹簫給喪事，材官引強。

## 破秦滅楚

漢高帝爲沛公初起，勃以中涓從攻胡陵，下方與。方與反，與戰，卻敵。攻豐，撃秦軍碭東，還軍留及蕭。復攻碭，下下邑，先登，賜爵五大夫。攻蘭、虞，取之，撃章邯車騎殿。略定魏地，攻轅戚、東嬢，以往至栗，取之。撃秦軍阿下，破之，追至濮陽，下蘄城。攻都關、定陶，襲取宛朐，得單父令。夜襲取臨濟，攻壽張，以前至巻，破李由雍丘下。攻開封，先至城下爲多。後章邯破項梁，沛公與項羽引兵東如碭。自初起沛還至碭，一歳二月。楚懷王封沛公號武安侯，爲碭郡長。沛公拜勃爲襄賁令。從沛公定魏地，攻東郡尉於成武，破之。攻長社，先登，攻潁陽、緱氏，絶河津，撃趙賁軍。南攻南陽守齮，破武關、嶢關。攻秦軍於藍田，至咸陽，滅秦。

項羽至，以沛公爲漢王。漢王賜勃爵爲威武侯，從入漢中，拜爲將軍。還定三秦，賜食邑懷德。北撃趙賁、内史保於咸陽，救漆，撃章平、姚卬軍。西定汧還下郿、頻陽。圍章邯廢丘，破之。西撃益已軍，破之。攻上邽，東守嶢關，撃項羽。攻曲遇，還守敖倉，追項羽。羽死，因東定楚地泗水、東海郡，凡得二十二縣。還守雒陽、櫟陽，賜與潁陰侯灌嬰共食鍾離。

## 勤王安劉

漢五年，以將軍從髙帝撃燕王臧荼，破之易下，所將卒當馳道爲多。賜爵列侯，剖符世世不絶，食絳八千二百八十戸。以將軍從髙帝撃韓王信於代，降下霍人。以前至武泉，撃胡騎，破之武泉北，轉攻韓信軍銅鞮，破之。還，降太原六城，撃韓信胡騎晉陽下，破之。後撃韓信軍於硰石，破之，追北八十里。還攻樓煩三城，因撃胡騎平城下，所將卒當馳道爲多。

勃爲人木強敦厚，髙帝以爲可屬大事。勃不好文學，毎召諸生説士，東鄕坐責之：「趣爲我語。」其椎少文如此。勃既定燕而歸，髙帝已崩，以列侯事惠帝。惠帝六年，置太尉官，以勃爲太尉。十年，呂后崩，呂祿以趙王爲漢上將軍，呂産以呂王爲相國，秉權，欲危劉氏。勃與丞相陳平、朱虚侯章共誅諸呂。

於是陰謀乃爲「少帝及濟川、淮陽、恆山王皆非惠帝子，呂后以計詐名它人子，殺其母，養之後宮，令孝惠子之，立以爲後，用彊呂氏。今已滅諸呂，少帝即長用事，吾屬類無矣，不如視諸侯賢者立之。」遂迎立代王，是爲文帝。命滕公夏侯嬰召乘輿車載少帝出，少帝曰：「欲持我安之乎？」滕公曰：「就舍少府。」乃奉天子法駕，迎文帝代邸，報曰：「宮謹除。」文帝入未央宮，有謁者十人持戟衞端門，曰：「天子在也，足下何爲者？」不得入。勃往喩，乃引兵去，文帝遂入宮。是夜，有司分部誅濟川、淮陽、常山王及少帝於邸。

## 全身而退

文帝即位，以勃爲右丞相，賜金五千斤，邑萬戸。居十餘月，或説勃曰：「君既誅諸呂，立代王，威震天下，而君受厚賞處尊位以厭之，則禍及身矣。」勃懼，亦自危，乃謝請歸相印，文帝許之。歳餘，陳平卒，文帝復用勃爲丞相。十餘月，詔曰：「前日吾詔列侯就國，或頗未能行，丞相朕所重，其爲朕率列侯之國。」乃免相就國。

歳餘，毎河東守尉行縣至絳，勃自畏恐誅，常被甲，令家人持兵以見。其後或有上書告勃欲反，下廷尉，逮捕勃治之。勃恐，不知置辭，吏稍侵辱之。勃以千金與獄吏，獄吏乃書牘背示之，曰「以公主爲證」。公主者，文帝女也，勃太子勝之尚之，故獄吏教引爲證。初，勃之益封，盡以予薄昭。及繫急，薄昭爲言薄太后，太后亦以爲無反事。文帝朝，太后以冒絮提文帝，曰：「絳侯綰皇帝璽，將兵於北軍，不以此時反，今居一小縣，顧欲反邪！」文帝既見勃獄辭，乃謝曰：「吏方驗而出之。」於是使使持節赦勃，復爵邑。勃既出，曰：「吾嘗將百萬軍，安知獄吏之貴也！」遂復就國，文帝十一年薨，謚曰「武侯」。

## 考據

* (漢) 司馬遷纂《史記/巻五十七》